cyanic-selkie/wikianc huggingface dataset:
Հռիփսիմե Մաթևոսյան
Կենսագրություն
2012 թ. առ այսօր բժշկական կենսաբանության ամբիոնի վարիչ ։
1979 թ. ԵՊԲՀ-ում պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան։
2000 թ. պաշտպանել է դոկտորական թեզ՝ «Սրտի հեմոմիկրոցիրկուլյացիայի և նրա մկանային կառուցվածքների սիստեմային խանգառումները միոկարդի փորձարարական նեկրոզի պայմաններում և նրանց ֆարմակոլոգիական շտկման ուղիները » թեմայով` ստանալով կենսաբանական գիտությունների դոկտորի գիտական աստիճան։
2002 թ. ստացել է պրոֆեսորի կոչում։
140 գիտական հոդվածների, 2 գյուտերի, 2 դասագրքի, 6 ուսումնամեթոդական ձեռնարկի հեղինակ է։ ԵՊԲՀ-ի բժկակենսաբանական մեթոդական հանձնաժողովի, ֆակուլտետային հորհուրդի, կենսաբանության միջազգային օլիմպիադայի (IBO) ժյուրիի անդամ։ Մասնագիտական վերապատրաստում է անցել ՌԴ Լենինգրադ քաղաքում, ԵՊԲՀ-ում՝ մի շարք ծրագրերի շրջանակներում։
Պարգևատրումներ
2005 թ. ԵՊԲՀ 70-ամյակի առթիվ ոսկե մեդալ
2011 թ. ԵՊԲՀ 90-ամյակի առթիվ արծաթե մեդալ
2011 թ. ԵՊԲՀ 90-ամյակի առթիվ ՀՀ կրթության և գիտության նախարարության շնորակալագիր
Անձնական կյանք
Ամուսնացած է, ունի երկու երեխա։
Ծանոթագրություններ
Կատեգորիա:Հայ բժշկուհիներ Կատեգորիա:1950 ծնունդներ Կատեգորիա:Հոկտեմբերի 13 ծնունդներ Կատեգորիա:Կենսաբանական գիտությունների դոկտորներ Կատեգորիա:Հայ պրոֆեսորներ
Միխայլովկա (գյուղ, Կարմասկալինսկի շրջան)
Միխայլովկա (Михайловка, Михайловка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կարմասկալինսկի շրջանի բնակավայրեր
Օօ (լաոսյան տառ)
Օօ («գավաթ»), լաոսերեն այբուբենի 25-րդ տառը։ Նման է թաիլանդերեն այբուբենի հենց «օանգ» տառին։ Լաոսերեն այբուբենում համարվում է աքսոնսունգ տառ, այսինքն՝ վերին կարգի։ Արտասանվում է խուլ։ Նաև օգտագրոծվում է որպես «ինցիալ»։
Ջանիկո
Ջանիկո  (Gianico), կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 1924 մարդ, խտությունը՝ 148 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 25040։ Հեռախոսային կոդ՝ 0364։
Կոմունայի հովանավորն է Սուրբ Միքայել Հրեշտակապետը։ Տոնը նշվում է սեպտեմբերի 29-ին։
Ծանոթագրություններ
Կատեգորիա:Իտալիայի բնակավայրեր
Միրիամ Դալլի
Միրիամ Դալլի, լեյբորիստական կուսակցության մալթացի քաղաքական գործիչ և նախկին լրագրող, որը Մալթայի խորհրդարանի անդամ է 2020 թվականից։ 2014-2020 թվականներին եղել է Եվրախորհրդարանի անդամ (MEP)։
Կրթություն
Դալլին Մալթայի համալսարանում ավարտել է իրավագիտության բակալավրի առաջին աստիճանով: Հետագայում ավարտել է հաղորդակցության բակալավրը (1998 թվական)։ Ստացել է մագիստրոսի աստիճան եվրոպական ուսումնասիրություններում (2003 թվական) և բիզնեսի կառավարման ոլորտում (2001 թվական)։
Գործունեություն լրագրության մեջ
Դալլին լրագրության մեջ իր գործունեությունն սկսել է ուսման ընթացքում՝ ավելի քան 15 տարի աշխատելով հաղորդակցման ոլորտում։ Նա պատրաստել և ներկայացրել է ընթացիկ ծրագրեր, ինչպիսիք են` TRIP-ը, TEAM-ը և TX-ը։ 2007 թվականին Մալթայի ազգային մրցանակաբաշխության ժամանակ Դալլին ճանաչվել է լուրերի լավագույն հաղորդավար, հաղորդումների լավագույն հաղորդավար և ընթացիկ հաղորդումների լավագույն հաղորդավար ։
2005-2009 թվականներին Դալլին աշխատել է որպես ONE TV-ի և ONE Radio-ի նորությունների խմբագիր՝ դառնալով հեռուստատեսության առաջին մալթացի կին խմբագիրը ։
Կառավարության խորհրդական
Դալլին քաղաքականապես նշանակվել է էներգետիկայի և ջրերի պահպանման նախարարության խորհրդական, պատասխանատու է եղել հաղորդակցությունների, կորպորատիվ սոցիալական պատասխանատվության և շահագրգիռ կողմերի կառավարման համար։
Եվրախորհրդարանի պատգամավոր, 2014-2020 թվականներ
Նա քարոզարշավ է իրականացրել Priorita Malta (Առաջնահերթ Մալթա) մանտրայի հիման վրա՝ ընդգծելով իր հանձնառությունը՝ կենտրոնանալու երկրի համար կարևորագույն հարցերի վրա, ինչպիսիք են` աշխատատեղերի հնարավորությունները, անկանոն ներգաղթը, մատչելի էներգիան, ԵՄ ֆինանսավորումը, երիտասարդությունը և բիզնեսի համար բյուրոկրատիայի կրճատումը ։ Նրա թեկնածությունը հավանություն է տվել Մալթայի վարչապետ Ջոզեֆ Մուսկատը, ասելով, որ լեյբորիստական կուսակցությանն անհրաժեշտ են նվիրված եվրախորհրդարանականներ ։
Խորհրդարանում Դալլին եղել է Շրջակա միջավայրի, հանրային առողջության և սննդի անվտանգության (ENVI) ու խնդրագրերի հանձնաժողովի (PETI) անդամ։ 2020 թվականին նա միացել է Քաղցկեղի դեմ պայքարի հատուկ կոմիտեին ։ Ի հավելումն իր հանձնաժողովային առաջադրանքների, նա եղել է Մաղրիբի երկրների և Արաբական Մաղրիբի միության հետ հարաբերությունների հարցերով խորհրդարանի պատվիրակության կազմում։
Դալլին եղել է նաև Արդյունաբերության, հետազոտությունների և էներգետիկայի կոմիտեի (ITRE), Քաղաքացիական ազատությունների, արդարադատության և ներքին գործերի կոմիտեի (LIBE), ԵՄ-Հայաստան, ԵՄ-Ադրբեջան և ԵՄ-Վրաստան խորհրդարանական համագործակցության պատվիրակության փոխարինող անդամ։
2019 թվականի ընտրություններից հետո Դալլին ընտրվել է S&D Group-ի փոխնախագահ՝ նախագահ Իրատքսե Գարսիայի ղեկավարությամբ ։
Մալթայի խորհրդարանի անդամ, 2020 թվականից մինչ օրս
2020 թվականի հոկտեմբերին Դալլին ընտրվել է Մալթայի խորհրդարանում՝ փոխարինելով Էթյեն Գրեխին ։ 2020 թվականի նոյեմբերին Դալլին նշանակվել է էներգետիկայի, ձեռնարկությունների և կայուն զարգացման նախարար ։
Ճանաչում
2015 թվականին Դալլին ճանաչվել է Եվրախորհրդարանի լավագույն հինգ նոր պատգամավորներից մեկը The Parliament Magazine-ի կողմից ։ 2016 թվականի մարտին նա ընտրվել է «Տարվա պատգամավոր» էներգետիկայի ոլորտում ։
2017 թվականին Դալլին առաջադրվել է MEP մրցանակաբաշխության երկու տարբեր անվանակարգերում՝ հանրային առողջություն և շրջակա միջավայր ։ Նա արժանացել է Հանրային առողջության մրցանակին, որը ճանաչել է նրա աշխատանքը այնպիսի հարցերի շուրջ, ինչպիսիք են՝ հոգեկան առողջությունը, աուտիզմը և մանկական ուռուցքները ։
2017 թվականի մարտին Դալլին VoteWatch Europe-ի կողմից ստացել է երկրորդ ամենաազդեցիկ տեղը Եվրախորհրդարանի պատգամավորների բնապահպանական քաղաքականության առումով ։ Եվրախորհրդարանի պատգամավորներ Գերբեն-Յան Գերբրանդիի և Բաս Էյխաուտի հետ Դալլին դիտվել է որպես առաջատար բնապահպանական քաղաքականություն վարող՝ ԵՄ-ում առաջընթացի համար ։
Արտաքին հղումներ
Կատեգորիա:Կանայք քաղաքականությունում Կատեգորիա:21-րդ դարի կին քաղաքական գործիչներ Կատեգորիա:Քաղաքական գործիչներ
Հովհաննես Թ Կոլոտ Բաղիշեցի
Հովհաննես Թ Կոլոտ Բաղիշեցի կամ Հովհաննես Թ պատրիարք, Պոլսո հայոց 49-րդ պատրիարք (1715-1741), հայ կրոնական, քաղաքական, հասարակական և մշակութային գործիչ, «արևմտահայ Վերածննդի ռահվիրա»։
«Կոլոտ» մականունը ստացել է իր կարճ հասակի պատճառով։ Բաղեշի Խողց գյուղում 1678 թվականին ծնված Հովհաննեսը սովորել է տեղի Ամրդոլու վանքի համալսարանում, որտեղ դասավանդել են Վարդան արք Բաղիշեցին և Գրիգոր վարդապետ Շիրվանցին։ Ավարտելուց հետո 1689 թվականին նա ձեռնադրվել է կուսակրոն քահանա, իսկ 1706 թվականին անդամակցել է Մշո Սբ. Կարապետ (Գլակա) վանքի միաբանությանը։ Երկրաշարժից վնասված վանքի վերանորոգման համար հանգանակություն կատարելու առաքելությամբ 1712 թվականին նա գնացել է Պոլիս, որտեղից հայոց պատրիարքությունը նրան ուղարկել է Երուսաղեմ, որն այդ շրջանում ուղղակիորեն կապված էր Պոլսո պատրիարքական աթոռին։ Երուսաղեմում իր գործը հաջող ավարտելուց հետո նա վերադարձել է Պոլիս և 1715 թվականին ընտրվել Կ.Պոլսի հայոց պատրիարք և սուլթան Ահմեդ Գ-ի կողմից հաստատվելուց հետո գահակալել որպես Հովհաննես Թ պատրիարք։
Աչքի է ընկել իր ճարտասանությամբ։ Նրա պաշտոնավարության շրջանում զարթոնք է ապրել Թուրքիայի հայոց ազգային, մշակութային ու կրթական կյանքը, իրագործվել են մի շարք նշանակալից ձեռնարկումներ։ 1719 թվականին օծվել է Գումգափուի Մայր եկեղեցին, որը մեկ տարի առաջ հիմնովին այրվել էր, 1727 թվականին կառուցվել է Սկյուտարի Ս. Կարապետ եկեղեցին, 1730 թվականին՝ Պալաթի Ս. Հրեշտակապետը՝ նախկինից ընդարձակ, 1729 թվականին՝ Խասգյուղի (Կոստանդնուպոլսի թաղամաս) փայտաշեն եկեղեցին, 1732 թվականին վերաշինվել է Ղալաթիայի՝ նախկինում այրված Ս. Լուսավորիչ եկեղեցին։ Վերանորոգվել են Սկյուտարի Ս. Խաչ և Օրթագյուղի եկեղեցիները։ 1715 թվականին բացել է Կ. Պոլսի առաջին դպրանոցը՝ Սկյուտարի հոգետունը, որը մատենադարանի հետ միասին հետագայում տեղափոխվել է Գումգափուի պատրիարքարան։ Բացել է երկու նոր տպարաններ, հրատարակել հայերեն 80 անուն գիրք։ Պոլսո մեջ հիմնել է առաջին հայկական փոքրամասնական վարժարանները։ 1719 թվականին Մայր եկեղեցուն կից կազմակերպվել է դպրաց դաս, որի երգչախմբերը կարևոր դեր են խաղացել հայկական ազգային հոգևոր երաժշտությունը պահպանելու և սերունդներին փոխանցելու գործում։
Հովհաննես Թ Կոլոտ Բաղիշեցու գործունեությանն է նվիրված Սահակ արք. Մաշալյանի «Երկու ուխտավոր» պատմավեպը։
Արտաքին հղումներ
Կատեգորիա:Պոլսո հայոց պատրիարքներ Կատեգորիա:Հայ մշակութային գործիչներ Կատեգորիա:Հայ կրոնական գործիչներ
Վիլլասպեչոզա
Վիլլասպեչոզա (իտալ. Villaspeciosa), կոմունա Իտալիայում՝ Սարդինիա մարզի Կալիարի գավառում ։ Սահմանակից է Դեչիմոմաննու, Դեչիմոպուտցու, Սիլիկուա, Ուտա համայնքներին ։
Բնակչությունը կազմում է 1947 մարդ, բնակչության խտությունը կազմում է 71,19 մարդ/կմ²։ Զբաղեցնում է 27,35 կմ² տարածք։ Փոստային ինդեքս՝ 9010։ Հեռախոսային կոդ՝ 070։
Ամեն տարի օգոստոսի 15-ին համայնքում առանձնահատուկ շուքով նշվում է Սուրբ Աստվածածնի վերափոխման տոնը։
Ժողովրդագրություն
'''Բնակչության թվաքանակի փոփոխությունները.
Cascada
Կասկադա (անգլ.՝ Cascada), գերմանական եվրոդենս խումբ, որը ստեղծվել է 2004 թվականին։ Խմբի անդամններն են՝ Նատալի Հորլերը, DJ Manian-ը և Յանն Պեիֆերը։
Խումբը 2013 թվականին խումբը Glorious երգով ներկայացրել է Գերմանիան Եվրատեսիլ 2013 երգի մրցույթում և զբաղեցրել է 21-րդ հորիզոնականը ։
Լև Շնիրելման
Լև Գենրիխովիչ Շնիրելման, խորհրդային մաթեմատիկոս, ԽՍՀՄ ԳԱ թդթակից անդամ (1933)։
Ավարտել է Մոսկվայի համալսարանը (1925)։ 1934-1938 թթ. աշխատել է ԽՍՀՄ ԳԱ Ստեկլովի անվան մաթեմատիկական համալսարանում։ Մշակել է վարիացիոն հաշվի տոպոլոգիական մեթոդներ (Լ․ Ա․ Լյուստերնիկի հետ համատեղ)։ Շնիրելմանը թվերի տեսության մեջ մտցրել է ընդհանուր մետրիկական մեթոդներ, մուծել է բնական թվերից կազմված հաջորդականության խտության գաղափարը, որի միջոցով ապացուցել է, որ ցանկացած բնական թիվ կարելի է ներկայացնել սահմանափակ քանակությամբ պարզ թվերի գումարի տեսքով։
Ծանոթագրություններ
Կատեգորիա:Խորհրդային մաթեմատիկոսներ Կատեգորիա:Ինքնասպաններ Կատեգորիա:ԽՍՀՄ ԳԱ թղթակից անդամներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի մաթեմատիկոսներ Կատեգորիա:Մոսկվայի պետական համալսարանի դասախոսներ Կատեգորիա:Մոսկվայի պետական համալսարանի շրջանավարտներ Կատեգորիա:ԽՍՀՄ ԳԱ իսկական անդամներ Կատեգորիա:Ռուս մաթեմատիկոսներ
Էլին Դանիելսոն-Գամբոջի
Կենսագրություն
1883 թվականին մեկնել է Փարիզ, հաճախել Կոլարոսի ակադեմիայի դասախոսություններին, ի թիվս այլոց՝ Ռաֆայել Կոլենայի և Գյուստավ Կուրտուայի մոտ։ Աշխատել է Օգյուստ Ռոդենի ստուդիայում։
Ամեն տարի ամառվա ամիսները նա անցկացնում էր Բրետանի պլեներներում։ Մի քանի տարի անց վերադարձել է հայրենիք։ 1881 թվականին բացել է իր սեփական ստուդիան Նոորմարկում։ 1886-1892 թվականներին ամեն տարի այցելել է Վիկտոր Վեստերոլմի կողմից ստեղծված Էննինգեբյուի նկարիչների գաղութ։ 1895 թվականին կրթաթոշակ է ստացել Ֆլորենցիայում ստաժավորում անցնելու համար։ Իտալիայում ամուսնացել է նկարիչ Ռաֆայելո Գամբոջիի (1874-1943) հետ։ Զույգը կազմակերպել է մի քանի համատեղ ցուցահանդեսներ, այդ թվում՝ 1900 թվականին Փարիզի համաշխարհային ցուցահանդեսում։
Մահ
1919 թվականին մահացել է ծանր թոքաբորբով հիվանդանալու հետևանքով։ Թաղված է Լիվոռնոյում։
Ստեղծագործություն
Նկարել է ֆրանսիական ռեալիզմի և նատուրալիզմի ոճով։ Եղել է կանանց դիմանկարների և ժանրային կտավների վարպետ։
Արտաքին հղումներ
Կատեգորիա:Ֆինն նկարչուհիներ Կատեգորիա:Կոլարոսի ակադեմիայի շրջանավարտներ Կատեգորիա:Թոքաբորբից մահացածներ Կատեգորիա:20-րդ դարի նկարչուհիներ Կատեգորիա:19-րդ դարի կին արվեստագետներ
Բելոուսովո (գյուղ, Կոլոմակի շրջան)
Բելոուսովո (Білоусове), գյուղ Ուկրաինայի Խարկովի մարզի Կոլոմակի շրջանում։ Բնակավայրը նախկինում նաև անվանվել է Պրոգոնյա։ Հիմնադրվել է 1920 թվականին։
2001 թվականի տվյալներով Բելոուսովո գյուղում բնակվում էր 267 մարդ։ Բնակավայրը զբաղեցնում է 0,78 կմ² տարածք։ Բնակչության խտությունը կազմում էր 342,31 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կոլոմակի շրջանի բնակավայրեր Կատեգորիա:Ուկրաինայի գյուղեր Կատեգորիա:1920 թվականին հիմնադրված բնակավայրեր
Օկիչոբի շրջան (Ֆլորիդա)
Օկիչոբի շրջան (Okeechobee County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.005 կմ² է, բնակչությունը՝ 39.996 մարդ (2010 թ. տվյալներով)։ Շրջկենտրոնն է Օկիչոբի բնակավայրը։ Կազմավորվել է 1917 թ.։
Կատեգորիա:Ֆլորիդայի շրջաններ
Անդրեևսկոե (գյուղ, Կոնոտոպի շրջան)
Անդրեևսկոե (Андріївське), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Անդրեևսկոե գյուղում բնակվում էր 58 մարդ։
Արտաքին հղումներ
Կատեգորիա:Ուկրաինայի Սումիի մարզի Կոնոտոպի շրջանի բնակավայրեր Կատեգորիա:Ուկրաինայի գյուղեր
Լաքհնաու
Լաքհնաու, Լուկնով (लखनऊ), քաղաք Հնդկաստանի հյուսիսարևելյան մասում՝ Նյու Դելիից 516 կիլոմետր արևելք։ Ուտար Պրադեշի նահանգակենտրոնն է։ 2011 թվականի տվյալներով՝ բնակչությունը կազմել է 2,9 միլիոն մարդ։ Համարվում է խոշոր վարչական, գիտական և մշակութային կենտրոն։ Գտնվում է Գոմատի գետի ափին։
Անվան ծագումնաբանություն
Լաքհնաուն (Լաքշմանպուր բառից, որը նշանակում է «Լաքշմանայի քաղաք») լեգենդի համաձայն իր անվանումը ստացել է Լաքշմանի (Լաչման)՝ Ռամի կրտսեր կիսաստված եղբոր անունից, ով մշտապես պայքարել է չարք Ռավանայի (իրադարձությունները ամրագրված են հին հնդկական Ռամայանա պոեմի մեջ)։ Պատմականորեն քաղաքը ձևավորվել է Լաչման- թիլի (Լաքշմանի բլրի) շրջակայքում։
Պատմություն
Մինչիսլամական ժամանակաշրջանում Լաքհնաուն եղել է հնդկական Քաննաուջ իշխանության կազմում։
1528 թվականին քաղաքը գրավել է Զահիրեդդին Մուհամմեդ Բաբուրը, ով եղել է Մեծ Մողոլների կայսրության հիմնադիրը։ Նրա թոռը՝ Աքբար Մեծը Լաքհնաուն դարձրել է Աուդի վարչական շրջաններից մեկը։
1732 թվականին Մուհամմադ Շահը՝ մոնղոլական վերջին կայսրերից մեկը, նշանակեց Մուհամմադ Ամիր Սաադեթ Խանին Աուդի նահանգապետ։ Սաադեթ Խանը դարձավ դինաստիայի հիմնադիր, որը հայտնի է Ավադհի նավաբ-վեզիրներ անվամբ։ Վերջիններս իշխանության ղեկին եղան, ընդհուպ մինչև 1856 թվականը։
Սկզբնական շրջանում Ավադհը եղել է Ֆայզաբադի մի մասը։ Ասաֆուդոուլ նավաբի օրոք 1775 թվականին մայրաքաղաքը տեղափոխվել է Լաքհնաու։ Մոնղոլական կայսրության թուլացման հետ զուգընթաց Լաքհնաուն ստանում է ավելի լայն քաղաքական ազդեցություն, իսկ իսլամական մշակույթի կենտրոնը Դելիից տեղափոխվում է Լաքհնաու։
Հնդկական ժողովրդական ապստամբություն
1856 թվականի փետրվարի 4-ին Ավադհայի պաշտոնական բռնանվաճումը։ Գահընկեց թագավոր Վաջիդ Ալի Շահն աքսորվեց Կալկաթա, իսկ ապստամբ սիպայները գահը փոխանցեցին նրա փոքր որդի Բիրջիս Կադարին և խնամակալ նշանակվեց թագուհի Հազրաթ Մահալը։
1857 թվականի սկզբին բրիտանական բազմահազարանոց զորքը շարժվեց դեպի Լաքհնաու, որը դարձավ 1856-1858 թվականներին տեղի ունեցած ժողովրդական մեծ ապստամբության կենտրոն։ Առավել դրամատիկ էր նստավայրի երկար պաշարումը, որի ընթացքում սպանվեցին Լաքհնաուում ծառայող բազմաթիվ բրիտանացիներ (այդ թվում նաև բրիտանական լիազոր Հենրի Մ. Լոուրենսը)։ Նստավայրի ավերակները չեն վերականգնվել և մնում են որպես հիշատակ քաղաքի ողբերգական պատմության։ Ավերակները մնացին հետպատերազմական ձևով այնպես, ինչպիսին դրանք եղել են 1857 թվականի նոյեմբերի 17-ի պաշարման վերացնելուց հետո, և մեծ տպավորություն են թողել Մարկ Տվենի վրա, որը իր «Հետևելով հասարակածին» գրքում նկարագրել է Լաքհնաուի պաշարումը։ Նստավայրի պաշարման և գրոհման մանրամասները նկարագրել է Ֆ. Էնգելսը «Լաքհնաուի գրավումը» և «Մանրամասներ Լաքհնաուի գրոհի մասին» աշխատություններում։
Ֆիզիկական առանձնահատկությունները
Լաքհնաուն գտնվում է Գանգեսի հարթավայրի կենտրոնական մասում և շրջապատված է գյուղական բնակավայրերով ու գյուղերով։ Գոմտի գետը քաղաքը բաժանում է երկու մասի։ Քաղաքը գտնվում է սեյսմիկ ակտիվության III գոտում (չափավոր վտանգավոր գոտում)։
Ըստ World Bank’s survey-ի 2004 թվականի տվյալների՝ Լաքհնաուն զբաղեցնում է աշխարհի ամենակեղտոտ օդ ունեցող քաղաքների ցանկում յոթերորդ տեղը։ Լաքհնաուից առաջ այդ ցուցակում էին նաև երեք հնդկական քաղաքներ՝ Դելին (2-րդ տեղ), Կալկաթան (3-րդ տեղ) և Կանպուրը (6-րդ տեղ)։
Բնակչություն
2011 թվականի տվյալներում քաղաքում բնակվում են 2 901 474 մարդ, որով Լաքհնաուն Ուտար-Պրադեշի երկրորդ ամենամեծ քաղաքն է Կանպուրից հետո։ Բնակչության մեծ մասը գաղթել է Ուտար-Պրադեշի կենտրոնական և արևելյան մասերից, սակայն ապրում են նաև բենգացիներ, բիխարցիներ և այլն։ Բնակչության 71 %-ը դավանում է հինդուիզմ, մուսուլմանները կազմում են 26 %, կան նաև այլ փոքր խմբեր դրանք են՝ սիկհերը, ջայնիստներ, քրիստոնյաներ և բուդդայականներ։ 2001 թվականի տվյալներով Լաքհնաուի գրագիտության մակարդակը կազմում է 69,39 % (61,22 % կանանց և 76,63 % տղամարդկանց համար)։
Տրանսպորտ
Չոուդհարի Չարան Սինգհան Լաքհնաուի անվան օդանավակայանը միակն միջազգայինն է, քաղաքի կենտրոնից 20 կմ հեռավորության վրա է։ Ծառայում է դեպի Դելի, Պատնի, Կալկաթա, Բոմբեյ և Հայդերաբադ ներքին թռիչքների համար։ Միջազգային թռիչքները կատարվում է դեպի Դուբայ, Մասկաթ, Ալ-Ռիադ, Ջիդդա և այլ քաղաքներ։
Տեսարժան վայրեր
18-19-րդ դարերում Լաքհնաուում ստեղծվել է յուրօրինակ ճարտարապետական ոճ (Լաքհնավիյաթ)՝ համատեղելով իր մեջ ազգային և եվրոպական ճարտարապետությունների տարրեր, հնդկական բարոկկոյի տարբերակ։ Այդպիսի ոճին պատկանում են հիմնականում կրոնական հուշարձանները և աշխարհիկ ճարտարապետությունը։
Ճարտարապետական հուշարձանների մեծ մասը գտնվում է Լաքհնաուի Գոմտի ափի հարավային երկանքով կամ նրա մոտ։
1784 թվականին կառուցվել է Բարա Իմամբարան (Մեծ Իմամբարան)՝ քաղաքի առավել ազդեցիկ շենքերից մեկը։ Շենքի շինարարությանը մասնակցել է 22 000 մարդ։ Բարա Իմամբարան հայտնի է երեք հսկայական կամարակապ դահլիճներով։ Դրանցից մեկն ամենամեծն է Ասիայում (երկարությունը՝ 49,4 մ, լայնությունը՝ 16,2 մ, բարձրությունը՝ 15 մ)։ Դահլիճը կառուցվել է առանց ավելորդ արտաքին փայտի, երկաթե կամ քարե ճառագայթների, գլխավոր կամարի ծանրությունը մոտ 20 000 տոննա է։ Ամբողջ համալիրը բաղկացած է մի քանի շենքերից։ Այն ներառում է Ասաֆուդաուլի և նրա ընտանիքի դամբարանը, Ասաֆի Մասջիդի շքեղ մզկիթը՝ մի շարք մինարեթներով, որը գտնվում է ավելի լայն տարածքում։
Համալիրը շրջապատված է պատերով, որը կառուցվել է ընդարձակ տարածքով և զարդարված է Ռումի Դարվազի դռներով (Թուրքական դռներով), նույնպիսի դարպասներ ունի նաև Ստամբուլ քաղաքի դռները (Իսլամական աշխարհում՝ Բյուզանդական կայսրությունը, հետագայում՝ Օսմանյան կայսրությունը, հայտնի էր «Ռում» անունով)։ Կենտրոնում զարդարված է երկու ձկան պատկեր (մահի մարաթիբ), որը կարելի է հանդիպել Լաքհնաուի ցանկացած շենքի վրա։
Արտաքին հղումներ
Կատեգորիա:Հնդկաստանի քաղաքներ
Մաթիաս Մալզիո
Մաթիաս Մալզիո (Мальзьё, Матиас ), ֆրանսիացի ռեժիսոր, սցենարիստ և գրող, «Dionysos» ռոք խմբի մենակատար, Սեզար կինոմրցանակի, ինչպես նաև Բեռլինի կինոփառատոնի հավակնորդ։
Կենսագրություն
Դժբախտ պատահարից հետո Մաթիասը, որոշելով հետ կանգնել թենիսիստ դառնալու իր մտադրությունից, 1993 թվականին ստեղծեց «Dionysos» ռոք խումբը, որում հանդես էր գալիս որպես մենակատար և վերջինիս գլխավոր կոմպոզիտորն էր։ 1996 թվականին խումբը թողարկեց իր առաջին ձայնասկավառակը «Songs Happening» անվանումով։ 1999 թվականին թողարկվում է «Haiku» ձայնասկավառակը, իսկ 2005 թվականին՝ «Monsters In Love» ձայնասկավառակը։ Սկզբնական շրջանում խմբում հանդես էին գալիս Մաթիասի երեք դպրոցական ընկերները՝ Էրիկ Սերրա Տոսիոն, Մայքլ Պոնտոնը և Գիյոմ Գարիդելը։
Մաթիասը միայն երգեր չի հեղինակում։ Ամեն ինչ սկսվեց «38 Mini Westerns Avec Des Fantomes» պատմվածքների ժողովածուից (2002 թվական)։ Նրա առաջին վեպը՝ «Maintenant Qu'il Fait Tout Le Temps Nuit Sur Toi» անունով, հրատարակվել է 2005 թվականին։ Իսկ 2007 թվականին Մաթիասը գրել է «La mécanique du coeur» (ֆրանսերենից թարգմանաբար՝ «Սրտի մեխանիկա») վեպը, որը հետագայում դարձավ կոնցեպտուալ ձայնասկավառակ։ Մի քանի տարի անց Մաթիասը որոշել է էկրանավորել իր աշխատանքը՝ հրավիրելով նախագծի համառեժիսոր Ստեֆան Բեռլուին ։ «Ջեքը և մեխանիկական սիրտը» մյուզիքլը թողարկվել է 2013 թվականին և առաջադրվել է Բեռլինի կինոփառատոնի «Բյուրեղյա արջ» մրցանակի, ինչպես նաև «Սեզար» մրցանակի՝ լավագույն անիմացիոն ֆիլմի համար։
2013 թվականին Մաթիասի մոտ ախտորոշվել է ապլաստիկ անեմիա, որից հետո նա ոսկրածուծ փոխպատվաստում է կատարել։ Հիվանդանոցում բուժում ստանալու ընթացքում Մալզիեն օրագիր է պահել, որը հետագայում հրատարակվել է «Journal d'un vampire en pajama» (Վամպիրի օրագիրը գիշերազգեստով, 2016 թվական) վերնագրով։
2020 թվականի մարտին Ֆրանսիայում տեղի է ունեցել Մաթիաս Մալզիեի «Ջրահարսը Փարիզում» նոր ռեժիսորական նախագծի պրեմիերան։ Ռոմանտիկ ֆանտաստիկայի գլխավոր դերերը բաժին հասան Մերիլին Լիմային և Նիկոլա Դյուվոշելին։
Անձոնական կյանք
2019 թվականից նա հարաբերությունների մեջ է ֆրանսիացի լուսանկարչուհի Դարիա Նելսոնի հետ։
Ծանոթագրություններ
Կատեգորիա:Ֆրանսիացի ռեժիսորներ Կատեգորիա:Ֆրանսիացի սցենարիստներ Կատեգորիա:Ֆրանսիացի գրողներ Կատեգորիա:Ֆրանսիացի երգիչներ Կատեգորիա:Ֆրանսիացի երաժիշտներ Կատեգորիա:Ֆրանսիացի կիթառահարներ
Աննա Ֆրանկ
Աննա Ֆրանկ (Anne Frank, ), ծագումով հրեա, գերմանացի աղջիկ, ով Հիտլերի իշխանության գալուց հետո ընտանիքով թաքնվել է Հոլանդիայում։
Հայտնի է ֆաշիզմը նկարագրող իր օրագրով («Աննա Ֆրանկի օրագիրը»), որտեղ նա գրել է ֆաշիզմի դաժան հետևանքների մասին։ Գրվածքը թարգմանվել է 70 լեզուներով, ներառյալ հայերեն։
Ծնվելով Ֆրանկֆուրտում՝ նա իր կյանքի մեծ մասն անցկացրել է Ամստերդամի մոտակայքում՝ այնտեղ տեղափոխվելով իր ընտանիքի հետ չորս տարեկան հասակում, երբ նացիստներն իշխանության անցան Գերմանիայում։ Նա կորցրել է իր քաղաքացիությունը 1941 թվականին՝ դառնալով քաղաքացություն չունեցող անձ։ 1940 թվականի մայիսից գերմանական օկուպացիայի արդյունքում Ֆրանկները պաշարված էին Ամստերդամում։ Քանի որ 1942 թվականին հրեա բնակչության նկատմամբ հետապնդումը աճեց, Ֆրանկները թաքնվեցին Աննայի հոր՝ Օտտո Ֆրանկի աշխատավայրում՝ գրապահարանի հետևում առկա թաքստոցում։ Այդ ժամանակից սկսած մինչև 1944 թվականի օգոստոս ամսին գեստապոյի կողմից ձերբակալությունը Աննան պահում էր օրագիր, որը ստացել էր որպես ծննդյան նվեր և կանոնավոր կերպով լրացնում էր այն։ Ձերբակալությունից հետո Ֆրանկները տեղափոխվեցին համակենտրոնացման ճամբար։ 1944 թվականի հոկտեմբերին կամ նոյեմբերին Աննան և իր քույրը՝ Մարգոտը, Աուշվիցից տեղափոխվեցին Բերգեն-Բելսեն համակենտրոնացման ճամբար, որտեղ մի քանի ամիս անց նրանք մահացան։ Սկզբնապես, համաձայն Կարմիր խաչի գնահատումների, նրանց մահվան պաշտոնական ամսաթիվը համարվում էր մարտի 31-ը, բայց Աննա Ֆրանկի տան 2015 թվականին կատարված հետազոտությունները ցույց տվեցին, որ ավելի հավանական է, որ նրանք փետրվարին են մահացել։
Օտտոն՝ Ֆրանկներից միակ ողջ մնացածը, պատերազմից հետո վերադառնալով Ամստերդամ, պարզեց, որ Աննայի օրագիրը պահվել է իր քարտուղարուհու՝ Միեփ Գեսի կողմից, և նրա ջանքերի արդյունքում 1947 թվականին այն հրատարակվեց։ Այն իր նախնական հոլանդերեն տարբերակից թարգմանվել և առաջին անգամ հրատարակվել է անգլերեն 1952 թվականին  «Մի երիտասարդ աղջկա օրագիր» վերնագրով և դրանից հետո թարգմանվել է ավելի քան 70 լեզուներով։
Վաղ կյանքը
Աննելիս Մարի Ֆրանկը ծնվել է 1929 թվականի հունիսի 12-ին Ֆրանկֆուրտի Կարմիր խաչի կլինիկայում, Էդիթ և Օտտո Հենրիխ Ֆանկների ընտանիքում։ Նա ուներ ավագ քույր՝ Մարգոտը։ Ֆրանկները լիբերալ հրեաներ էին և չէին հետևում հուդայականության բոլոր կանոններին ու սովորույթներին։ Նրանք ապրում էին հերաների և ոչ հրեաների՝ տարբեր կրոնական պատկանելություն ունեցող քաղաքացիների ձուլված համայնքում։ Էդիթը և Օտտոն բարեպաշտ ծնողներ էին, ովքեր օժտված էին գիտական մղումներով և ունեին հարուստ գրադարան․ երկու ծնողներն էլ երեխաների մեջ սերմանում էին ընթերցասիրություն։ Երբ Աննան ծնվեց, ընտանիքը ապրում էր Ֆրանկֆուրտ-Դորնբուշի Մարբախվեգ 307 տանը, որի երկու հարկերն էին վարձակալել։ 1931 թվականին ընտանիքը տեղափոխվեց Գենգհոֆերշտրասա 24՝ Դորնբուշի նորաոճ լիբերալ հատվածը, որ կոչվում էր Դիքթերվիերթալ (պոետների թաղամաս)։ Երկու տներն էլ մինչ օրս կանգուն են ։
1933 թվականից հետո, երբ Ադոլֆ Հիտլերի նացիստական կուսակցությունը հաղթեց դաշնային ընտրություններում և Ադոլֆ Հիտլերը նշանակվեց Ռեյխի կանցլեր, Էդիթ Ֆրանկը և երեխաները տեղափոխվեցին ապրելու Էդիթի մոր՝ Ռոզայի հետ Աախենում։ Օտտո Ֆրանկը մնաց Ֆրանկֆուրտում, բայց ստանալով Ամստերդամում նոր կազմակերպություն հիմնելու առաջարկ՝ նա տեղափոխվեց այնտեղ։ Նա սկսեց աշխատել Օպետկա Վորքսում՝ կազմակերպություն, որ վաճառում էր մրգային էքստրակտով հավելումներ։ Էդիթը Աախենի և Ամստերդամի միջև բնակարան գտավ Մերվիդեփլինում՝ Ամստերդամի Ռիվիերբուրթ թաղամասում, որտեղ շատ հրեա և գերմանացի փախստականներ էին հաստատվել։ 1933 թվականի ուշ դեկտեմբերին Էդիթը Մարգոյի հետ հետևեց ամուսնուն։ Աննան մինչև փետրվար մնաց տատիկի հետ, մինչ ընտանքը վերամիավորվեց Նիդեռլանդներում։ Ֆրանկները այն 300000 հրեաների շարքում էին, ովքեր լքեցին Գերմանիան 1933 և 1939 թվականներին։
Ամստերդամ տեղափոխվելուց հետո Աննան և Մարգոտը ընդունվեցին դպրոց, Մարգոն՝ հանրակրթական դպրոց, իսկ Աննան՝ Մոնտեսորի դպրոց։ Չնայած հոլանդերենի հետ կապված սկզբնական խնդիրներին՝ Մարգոն դարձավ գերազանց աշակերտ։ Աննան շուտով ադապտացվեց Մոնտեսորի դպրոցին, նա այստեղ հանդիպեց իր հասակակից երեխաների, որոնցից էր Հանա Գոսլարը, ով դառնալու էր նրա լավագույն ընկերուհին։
Արտաքին հղումներ
Կատեգորիա:Հոլանդացիներ Կատեգորիա:Հոլոքոստի զոհեր Կատեգորիա:Սպանվածներ Կատեգորիա:Գերմանիայի հրեաներ Կատեգորիա:Նիդերլանդների հրեաներ Կատեգորիա:20-րդ դարի կին գրողներ Կատեգորիա:20-րդ դարի պատմաբաններ Կատեգորիա:Գերմանացի կին գրողներ Կատեգորիա:Կանայք Երկրորդ համաշխարհային պատերազմում Կատեգորիա:Հրեա պատմաբաններ Կատեգորիա:Time-ի վարկածով «Տարվա մարդ» ճանաչվածներ
Ամր Դիաբ
Ամր Դիաբ (արաբերեն՝ عمر دياب, լատիներեն Amr Diab, իսկական անուն-ազգանունը՝ Ամր Աբդուլ-Բասեթ Աբդուլ-Ազիզ Դիաբ (լատիներեն՝ Amr Abdul-Basset Abdul-Azeez Diab, ), նշանավոր եգիպտացի կոմպոզիտոր, կինոդերասան և համա-արաբական երգիչ "կիլ" արաբական երիտասարդային երաժշտության ։ Նաև դերեր առած է կարգ մը եգիպտական ֆիլմերի մեջ։ Ունեցել է արաբական և միջազգային մեծ ճանաչում իր երգահանդեսներով ու փառատոներու մեջ մասնակցություններով։ Երեք անգամ շահել է Աշխարհի երաժշտության մրցանակ (World Music Awards)՝ 1998, 2002 և 2007 թվականներին։ Սիրված ու լայն տարածում ստացած երգերից են Թամալլի Մաաք (Tamally Ma'ak), Nour el Ain, Awedoni, Bahebak Aktar.
Ամր Դիաբը որպես կոմպոզիտոր ու երգիչ լայնորեն ճանաչված ու սիրված է միջերկրածովյան շատ երկրներում ։ Երաժշտագետ Մայքլ Ֆրիշկոպֆի ուսումնասիրության համաձայն՝ նա, համատեղելով արևմտյան և եգիպտական ռիթմերը, ստեղծել է միջերկրածովյան երաժշտական յուրատիպ ոճը ։ Դեռ 1992 թվականին Ամր Դիաբը դարձել է եգիպտական և մերձավորարևելյան առաջին արտիստը, որ թողարկել է high-tech երաժշտական տեսահոլովակներ և այլ տեսանյութեր ։ 2014 թվականին նրա թողարկած Shoft El Ayam ալբոմը առաջին տեղն է գրավել Billboard World Albums Charts-ում. այդպիսով՝ Ամր Դիաբը դարձել է եգիպտական և մերձավորարևելյան առաջին երգիչ- կատարողը, ում հաջողվել է նման հաջողություն արձանագրել ։
Ֆիլմագրություն
Ամր Դիաբի սիրված ու լայն տարածում ստացած երգերից մի քանիսը որպես սաունդթրեք օգտագործվել են մի շարք կինոնկարներում, այդ թվում՝
Արտաքին հղումներ
Կատեգորիա:Եգիպտացի երգիչներ Կատեգորիա:Նոյեմբերի 11 ծնունդներ Կատեգորիա:Գինեսի գրքի ռեկորդակիրներ
Ռաբաթ (Էրզրումի գավառ)
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Սահանդ (հեռուստաալիք)
Սահանդ, իրանական նահանգային հեռուստաալիք։ Հիմնվել է 2000 թվականին Թավրիզում «Իրանի Իսլամական Հանրապետության Ձայն» պետական ընկերության կազմում։ Հեռուստաալիքը ծածկույթը տարածվում է Արևելյան Ադրբեջան նահանգի տարածքում։
Մեղեդի (ֆիլմ)
Արտաքին հղումներ
Կատեգորիա:Հայկական ֆիլմեր Կատեգորիա:2011 ֆիլմեր
Տիֆենբախ (Ֆեդերզեե)
Տիֆենբախ (Ֆեդերզեե)  (Tiefenbach (Federsee)), կոմունա Գերմանիայի Բադեն Վյուրտեմբերգ երկրամասում։
Ենթակա է Տյուբինգեն վարչական շրջանին։ Մտնում է Բիբերախի շրջան մեջ։ Բնակչությունը կազմում է 525 մարդ (ըստ 2010 թվականի դեկտեմբերի 31-ի) Տարածքը կազմում է 6,95 կմ²։ Պաշտոնական կոդ՝ 08 4 26 118։
Ծանոթագրություններ
Կատեգորիա:Գերմանիայի քաղաքներ
Անի (թաղամաս)
Անի, Գյումրիի թաղամասներից մեկը, գտնվում է քաղաքի հյուսիսային մասում։ Անին որոշվել է կառուցել Սպիտակի երկրաշարժից հետո ԽՍՀՄ նախագահ Միխայիլ Գորբաչովի հրամանով։ Թաղամասի տարածքը 1988-ից առաջ եղել է ճակնդեղի դաշտ։ Թաղամասը ժողովրդի մեջ կոչվում է նաև 58։ Անին կառուցվել է 1990-ից 1992 թվականներին նաև 1995 թվականին։ Թաղամասի վերակառուցումը սկսվեց 2008 թվականի օգոստոսին Մուշ թաղամասի ծրագրով։ Անիի վերակառուցումը կցվեց Մուշ ծրագրի հետ ՀՀ նախագահ Սերժ Սարգսյանի այցից հետո։ Անին Գյումրիի ամենանորակառույց թաղամասերից է։
Կատեգորիա:Գյումրի
Նովոնադեժդինսկի գյուղական խորհուրդ (Խարկովի մարզ)
Նովոնադեժդինսկի գյուղական խորհուրդ  (Новонадеждинська сільська рада), Ուկրաինայի Խարկովի մարզի Բլիզնյուկովսկի շրջանում ։
2001 թվականի տվյալներով Նովոնադեժդինսկի գյուղական խորհրդում բնակվում էր 755 մարդ։ Բնակավայրը զբաղեցնում է 50.4 կմ² տարածք։ Բնակչության խտությունը կազմում էր 14.98 մարդ/կմ²։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1991 թվականին հիմնադրված բնակավայրեր
Լիկավիտոս
Լիկավիտոս (Λυκαβηττός), բլուր Հունաստանի մայրաքաղաք Աթենքի կենտրոնում։ Գտնվում է ծովի մակարդակից ավելի քան 300 մետր բարձրության վրա) ։
Ծանոթագրություններ
Կատեգորիա:Հունաստանի լեռներ Կատեգորիա:Աթենք Կատեգորիա:Հին Հունաստանի աշխարհագրություն
Միխայլովկա (գյուղ, Կույուրգազինսկի շրջան)
Միխայլովկա (Михайловка, Михайловка), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 282 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Աստերոիդների ցանկ (148601-148700)
Աստերոիդների ցանկ (148501-148600) * Աստերոիդների ցանկ * Աստերոիդների ցանկ (148701-148800)
|}
Կարապ (Ֆաբերժեի ձու)
«Կարապ» (Лебедь), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1906 թվականին Նիկոլայ II կայսեր պատվերով ։ Ոսկերչական ձուն Նիկոլայը Զատկի տոնին նվիրել է մորը՝ այրիացած կայսրուհի Մարիա Ֆեոդորովնային ։
Այսօր «Կարապ» ոսկերչական կայսերական ձուն գտնվում է Էդուարդ և Մորիս Սանդոզների ֆոնդում (Լոզան, Շվեյցարիա) ։
Անակնկալ
«Կարապ» ոսկերչական ձուն բացվում է ոչ ուղիղ, այլ կարծես ջարդվածքի գծով ։ Ձվի մեջ տեղադրված է անակնկալը՝ մեխանիկական կարապով զամբյուղը։ Վերջինս պատրաստված է սպիտակ, դեղին և կանաչ ոսկով ծաղկաշղթաներից ։ Զամբյուղի հիմքը աքվամարինից պատրաստած տակդիրն է։ Այդ մեծ քարը հիշեցնում է լիճ, որի մակերևույթին «լողում» է մեխանիկական կարապը։ Այն պատրաստված է ոսկուց և պատված է արծաթով։ Թևերից մեկի տակ թաքցրած է փոքրիկ լարովի մեխանիզմը։ Այն գործի գցելուց հետո կարապը բացում է թևերը, շարժում ոտքերը և պոչը, ինչպես նաև բարձրացնում և իջեցնում է վիզն ու գլուխը ։
Պատմություն
«Կարապ» ոսկերչական ձուն Նիկոլայ II կայսրը մորը՝ Մարիա Ֆեոդորովնային 1906 թվականի Զատկի տոնին է նվիրել։ Այն նվիրված է Ալեքսանդր III կայսեր և Մարիա Ֆեոդորովնայի հարսանիքի քառասնամյակին ։ 1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։
1927 թվականին ձուն վաճառում են Էմանուել Սնոումանին, որը ներկայացնում էր Լոնդոնի «Վարտսկի» (Wartsky) պատկերասրահը ։ 1933 թվականին այն վաճառվում է Չարլզ Փարսոնսին։ 1939 թվականին ձուն տեղափոխվում է Նյու Յորք՝ Համմերի պատկերասրահ։ 1954 թվականին Սոթբիս աճուրդի տանը «Կարապ» ոսկերչական ձուն վաճառում են «La Russie Veille» (Նյու Յորք) պատկերասրահին։ Հետագայում ձուն ձեռք է բերում շվեյցարացի մագնատ Մորիս Սանդոզը։ 1995 թվականից ցայսօր ձուն պահվում է Էդուարդ և Մորիս Սանդոզների ֆոնդում ։
Արտաքին հղումներ
Կատեգորիա:Ոսկերչություն Կատեգորիա:Ռուսաստանի պատմություն Կատեգորիա:1906 աշխատություններ Կատեգորիա:Ֆաբերժեի ձվեր Կատեգորիա:Ֆաբերժե
Օրինջ շրջան (Ֆլորիդա)
Օրինջ շրջան (Orange County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.352 կմ² է, բնակչությունը՝ 1.145..956 մարդ (2010 թ. տվյալներով)։ Շրջկենտրոնն է Օռլանդո քաղաքը։ Կազմավորվել է 1824 թ.։
Կատեգորիա:Ֆլորիդայի շրջաններ
(3454) Լիսկե
(3454) Լիսկե (Lieske), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոնդարիևկա (գյուղ, Կոլոմակի շրջան)
Բոնդարիևկա (Бондарівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
Արտաքին հղումներ
Կատեգորիա:Ուկրաինայի Խարկովի մարզի Կոլոմակի շրջանի բնակավայրեր Կատեգորիա:Ուկրաինայի գյուղեր Կատեգորիա:1775 թվականին հիմնադրված բնակավայրեր
Գարանկինո
Գարանկինո (Гаранькино), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 34 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Գրախովսկի շրջանի բնակավայրեր
Կունեդա ապ Էդերն
Կունեդա ապ Էդերն (Cunedda ap Edern, Cunetacius, Kenneth; ), հայտնի է նաև որպես Կունեդա Վլեդիգ (Wledig), Վոտադին ցեղի ղեկավար, Գվինեդդ թագավորության հիմնադիր։ Կունեդան կիսալեգենդար անձնավորություն է, նրա կյանքի մասին տեղեկությունները ներկայացվում են հիմնականում գրական բնույթի նյութերով։
Կենսագրություն
«Կունեդդա» անունը կարծես ծագել է բրիտանական «counodagos» բառից՝ «լավ առաջնորդ» ։ Նրա հայրենիքը Մանաու Գոդոդինի շրջանն է եղել՝ Գոդոդինների թագավորության մի մասը, որը գտնվել է Ֆերթ-օֆ-Ֆորթի հարավային ափին։ Ընտանիքը, որտեղ ծնվել է Կունեդան, կա՛մ հռոմեական ազգանուն ուներ, կա՛մ ծնունդով Բրիտանիայի նահանգի շատ ազդեցիկ ֆեդերացիաներից էր։ Նրա պապը հայտնի է տոհմաբանական ցուցակներից Պադարն (Պատերնուս) Սկարլետ Տունիկա անունով, որը կարող է մատնանշել նրա հռոմեական ծագումը, ինչպես նաև Կունեդայի մականունը՝ Վլեդիգ (ուելսցի գելեդիգից՝ լորդ)․ այն, որպես կանոն, տրվել է հետհռոմեական Բրիտանիայի հռոմեական արմատներով տիրակալներին։ Բացի այդ, Գվինեդդի առաջին թագավորի նախնիների շրջանում կա լատինական ծագման առնվազն երեք անուն ։
Հյուսիսային թագավորություններում Կունեդայի գործունեության մասին քիչ բան է հայտնի։ Ըստ էության, դրանք «Մալնադ Կյունեդդա» կոչվող բանաստեղծության տվյալներ են, որը ներառված է «Տալիեսինի գրքում»։ Այստեղ ասվում է, որ Վոտադինների այս առաջնորդը մասնակցել է մի շարք տեղական բախումների Քոել Հինդի և Հյուսիսային թագավորության հետ ։
Նրա կենսագրության հաջորդ փուլը կապված է ռազմական արշավանքի հետ, որի նպատակն էր իռլանդացի վերաբնակիչների դուրս մղել Հյուսիսային Ուելսից։ Որպես կանոն, այս գործընթացը ներկայացվում է որպես Վոտադին ցեղի մի զգալի մասի համակարգված վերաբնակեցում նախկինում օրդովիկացիների կողմից գրավված տարածքներում, որոնք 4-րդ դարի սկզբից սկսել են բնակեցնել իռլանդացիները։ Այս գործողության մասշտաբի պատճառով, որոշ հետազոտողներ ենթադրում են, որ այն կարող է լինել Բրիտանիայի սահմանները պաշտպանելու ընդհանուր ծրագրի մի մաս, զուգահեռ անգլոսաքսերի նման վերաբնակեցում դեպի Սաքսոնյան ափ և Նորթումբրիա ։ Ամենից հաճախ նման նախագիծ իրականացնելու հնարավորությունը կապված է համապատասխանաբար Բրիտանիայի կայսր Մաքսիմ Մագնայի, կամ Բրիտանացիների Բարձր թագավոր Վորտիգերնի անունների հետ , Կունեդայի արշավը տեղի է ունեցել 380-440 թվականներին ընկած ժամանակահատվածում։ Նեննիուսը «Բրիտանացիների պատմության» մեջ հաստատել է Վոտադին արշավի թվագրումը 5-րդ դարի սկզբին և նկարագրել է հետևյալ կերպ.
Կունեդայի զգալի ազդեցությունը, որը, կարծես, ունեցել է հյուսիսային բրիտանացիների շրջանում, թույլ է տվել նրան քաղաքականապես ամուսնանալ Կոել Հենի դստեր՝ Գվուլի հետ, որից ծնվել են հետևյալ որդիները՝ համաձայն հարլեյան ծագումնաբանության.
Բոլոր որդիները մասնակցել են Կունեդայի ռազմական արշավներին, և նրա մահից ու նվաճված հողերի բաժանումից հետո նրանք հիմնադրել են կամ իրենց թագավորությունները, ինչպիսիք են Կերեդիգ-Կերեդիգիոնը, կամ Գվինեդի ենթաթագավորությունները՝ Ռուֆոն-Ռուվոնիոգ (Կանտրև Ռուվոնիոգ), Դունոդ-Դինոդինգ, Ավլոյգ-Աֆլոգիոն, Դոգֆաել-Դոգվեիլինգ, Էդերն-Էդերնի և Մարինոյի։ Էյնիոնը ժառանգել է Գվինեդի թագը ։
Acanthomigdolus quadricollis
Acanthomigdolus quadricollis — Anoplodermatinae ենթաընտանիքի բզեզ-վեսպերիդ տեսակը։ Տարածված է Չիլիում և կենտրոնական Արգենտինայում (Բուենոս Այրես)։
Ծանոթագրություններ
Կատեգորիա:Բզեզներ
Երգող հեղափոխություն
Երգող հեղափոխություն (dziesmotā revolūcija, dainuojanti revoliucija, laulev revolutsioon), համաշխարհային բողոքի ցույցերի շարք ԽՍՀՄ-ի Մերձբալթյան շրջանում 1987-1991 թվականներին, որի հիմնական նպատակն էր վերականգնել պետական ինքնիշխանությունը Էստոնիայում, Լատվիայում և Լիտվայում։
Հեղափոխությունն իր նպատակին հասավ գրեթե առանց զոհերի և ավերածությունների, բացառությամբ 1991 թվականի հունվարի 13-ի իրադարձությունների ընթացքում Վիլնյուսի հեռուստաաշտարակի տասնչորս պաշտպանների և ՊԱԿ-ի մեկ աշխատակցի, Ռիգայում 1991 թվականի բարիկադների ժամանակ յոթ զոհերի, 1991 թվականի հուլիսի 31-ին Բելառուսի ԽՍՀ-ի և Լիտվայի սահմանին մաքսատան ութ լիտվացի աշխատակիցների և ոստիկանների գնդակահարության և մի քանի առանձին զոհերի։
Պատմություն
ԽՍՀՄ-ի անկումը սկսվեց 80-ական թվականների երկրորդ կեսին։ Ազգային-անջատողական բնույթի առաջին խռովությունները Մերձբալթյան երկրներում ստացան «Երգող հեղափոխություն» անվանումը, քանի որ դրանք հիմնված էին ազգային վերածննդի ռոմանտիկ գաղափարների վրա։ Դրա հետ միաժամանակ ստեղծագործ մտավորականները Մերձբալթյան երկրների օկուպացման և այդ երկրների զարգացումն արհեստականորեն դադարեցնելու վերաբերյալ մտքեր էին տարածում՝ այդ ամենը կապելով 1940 թվականին ԽՍՀՄ կազմի մեջ մտնելու հետ։ Միևնույն ժամանակ անտեսվում էին հետպատերազմական պատմական իրողությունները, և ռուսախոս բնակչությանը ներկայացվում էր բնակության վայրը «լքելու» անհիմն պահանջներ։ "Երգող հեղափոխության" այս գաղափարախոսությունը փաստացի նշանակում էր միասնական տնտեսական ծրագրի և քաղաքական հարթակի բացակայություն, բացառությամբ ազգայնացված սեփականության վերադարձը իր նախկին սեփականատերերին, մինչպատերազմական սահմանադրության վերականգնումը և ոչ բնիկ բնակչության իրավունքների խտրականություն։
«Երգող հեղափոխություն» հասկացողությունը առաջին հերթին վերաբերում է Էստոնիային և Լատվիային, ինչ-որ չափով նաև Լիտվային։ Երգող հեղափոխության խորհրդանիշներ դարձան Մերձբալթյան երկրների ազգային երգերը (Լատվիայում՝ դայնաները), որոնք հավաքվածներն երգում էին ցույցերի ժամանակ, հաճախ նաև խորհրդային տանկեր հանդիպելուց։
Բելոպոլ (գյուղ, Լոկաչինի շրջան)
Բելոպոլ (Білопіль), գյուղ Ուկրաինայի Վոլինի մարզի Լոկաչինի շրջանում։
Երգող հեղափոխություն
Պատմություն
Հետաքրքիր է, որ Մերձբալթյան երկրների ռուսախոս բնակչության մեծամասնությունը (Լատվիայում, ըստ 1989 թվականի մարդահամարի, ռուսախոս բնակչությունը կազմում է ամբողջ բնակչության 42%-ը ), թեև չէին մասնակցում հեղափոխության նախնական փուլին, Մերձբալթյան երկրների անկախությանը մասամբ կողմ էին արտահայտվում։ Այնուամենայնիվ, ռուսախոսների զգալի մասը ակտիվ քաղաքական հակազդեցություն էր ծավալում Մերձբալթյան երկրների անկախության մտքին, ի հակազդեցություն Էստոնիայի և Լատվիայի Ազգային ռազմաճակատների՝ ստեղծելով, այսպես կոչված, Ինտերֆրոնտներ, որոնք հիմնականում քարոզում էին խորհրդային կոմունիստական անցյալի իդեալները։ Տեղի բնակչության ճնշող մեծամասնությունը Ինտերֆրոնտներին ընդունում էր որպես Մոսկվայի «հինգերորդ շարասյուններ», որոնց հիմնական խնդիրն էր Մոսկվայի վերահսկողության պահպանումը մեծ ռուսական շովինիզմի ավանդույթներով։
Հաճախ երգերը երգում էին գիշերները, քաղաքի հրապարակներում բնակչության զանգվածային բախումների ժամանակ։ Այսպես 1988 թվականի սեպտեմբերի 11-ին Տալլինի Երգերի դաշտում «Էստոնիայի Երգը» երաժշտական փառատոնի ժամանակ, ըստ ԶԼՄ-ների փոխանցման, հավաքվել էր մոտ 300.000 էստոնացի, այսինքն երկրագնդի վրա այդ ազգի բնակչության մոտ մեկ երրորդ մասը։ Լիտվայում շարժումը ստացավ «Սայուդիս» անվանումը։
Բելոպոլ (գյուղ, Լոկաչինի շրջան)
2001 թվականի տվյալներով Բելոպոլ գյուղում բնակվում էր 389 մարդ։ Բնակավայրը զբաղեցնում է 1,42 կմ² տարածք։ Բնակչության խտությունը կազմում էր 273,94 մարդ/կմ²։
Երգող հեղափոխություն
Պատմություն
Զգալի ճանաչման հասավ նաև 600 կմ երկարությամբ մարդկանց կենդանի շղթան (Տալլին-Ռիգա-Վիլնյուս), որը կազմվել է 1989 թվականի օգոստոսի 23-ին և ստացել է «Բալթյան ուղի» անվանումը։
Բելոպոլ (գյուղ, Լոկաչինի շրջան)
Արտաքին հղումներ
Կատեգորիա:Ուկրաինայի Վոլինի մարզի Լոկաչինի շրջանի բնակավայրեր Կատեգորիա:Ուկրաինայի գյուղեր
Երգող հեղափոխություն
Հղումներ
Կատեգորիա:Մերձբալթիկա Կատեգորիա:Ոչ բռնի հեղափոխություններ Կատեգորիա:20-րդ դարի հեղափոխություններ
Գոնի
Գոնի (իտալ. Goni), կոմունա Իտալիայում, գտնվում է Սարդինիա մարզի Կալիարի գավառում ։
Բնակչությունը կազմում է 556 մարդ (2008 թ.-ի տվյալներով), բնակչության խտությունը կազմում է 30 մարդ/կմ²։ Զբաղեցնում է 19կմ² տարածք։ Փոստային ինդեքս՝ 940։ Հեռախոսային կոդ՝ 070։
Ժողովրդագրություն
'''Բնակչության թվաքանակի փոփոխությունները.
Մորիս Ռավել
Մորիս Ռավել (Joseph Maurice Ravel, ), ֆրանսիացի կոմպոզիտոր, դիրիժոր, իմպրեսիոնիստ, 20-րդ դարի երաժշտության ռեֆորմատորներից։
Կենսագրություն
Ֆրանսիացի երգահան-իմպրեսիոնիստ, դիրիժոր Մորիս Ռավելը ծնվել է 1875 թ. մարտի 7-ին։ Նա 20-րդ դարի խոշորագույն արվեստագետներից է, դաշնամուրային նոր ոճի սկզբնավորողներից, երաժշտության մեջ զարգացրել է իմպրեսիոնիզմի սկզբունքները։ Մորիս Ռավելի հայրը շվեյցարացի էր, մայրը՝ բասկ։ 1882 թ. աշակերտել է Անրի Գիզին (դաշնամուր), 1887 թ.՝ Շառլ Ռենեին (հարմոնիա)։ 1905 թ. ավարտել է Փարիզի կոնսերվատորիայի դաշնամուրի (դասատու՝ Շառլ Վիլֆրիդ դը Բերիո) և ստեղծագործական (դասատու՝ Գաբրիել Ֆորե) բաժինները։ Նրա վաղ շրջանի գործերը կրել են Էրիկ Սատիի, Կլոդ Դեբյուսիի, Նիկոլայ Ռիմսկի-Կորսակովի, Մոդեստ Մուսորգսկու, Ալեքսանդր Բորոդինի ազդեցությունը ։
1900-ական թվականներին ճանաչվել է երաժշտական փոքր ստեղծագործությունների վարպետ։ 1905-1914 թվականներին՝ ստեղծագործական առավել բեղուն շրջանում, հաստատվել են Ռավելի արվեստի սկզբունքները, բյուրեղացել է նրա ինքնատիպ, վառ ու գունեղ ոճը։ 1915-1917 թվականներին նա կամավոր մասնակցել է Առաջին համաշխարհային պատերազմին (1914-1918 թթ.)։ 1917 թվականին Ռավելը գրել է «Կուպերենի դամբարանը» դաշնամուրային շարքը, որը նվիրել է պատերազմում զոհված իր ընկերների հիշատակին։ Հետպատերազմյան տարիներին կոմպոզիտորն իր ստեղծագործության մեջ առավել կարևորել է դրամատիկական խստաշունչ կերպարների դերը, ավելի զուսպ դարձրել արտահայտման եղանակը։
1932 թ. նա անվանի դաշնակահարուհի Մարգերիտ Լոնգի հետ հյուրախաղերով շրջագայել է Եվրոպայում։ Ավտովթարի պատճառով անավարտ է թողել «Ժաննա դ’Արկ» բալետը։ Կոմպոզիտորն իր վերջին՝ «Երեք երգ» ստեղծագործությունը գրել է «Դոն Կիխոտ» ֆիլմի (1933 թ.) գլխավոր դերակատար, ռուս նշանավոր երգիչ Ֆեոդոր Շալյապինի համար։
Ռավելի երկերի մեծ մասը սերտորեն առնչվում է իսպանական թեմատիկային և երաժշտությանը։ Նրա գործերին բնորոշ է պարային ժանրերի և ռիթմերի ուրույն վերաիմաստավորումը։ Ջազային երաժշտության տարրեր կան ձախ ձեռքի համար գրած դաշնամուրի կոնցերտում (նվիրել է պատերազմում աջ ձեռքը կորցրած ավստրիացի դաշնակահար Պաուլ Վիտգենշտայնին) և ջութակի ու դաշնամուրի սոնատում։ Կյանքի վերջին տարիներին ծանր հիվանդության պատճառով գրեթե չի ստեղծագործել։ Ռավելը եղել է Օքսֆորդի համալսարանի պատվավոր դոկտոր (1928 թ.) :
Արտաքին հղումներ
Կատեգորիա:Ֆրանսիացի կոմպոզիտորներ Կատեգորիա:Ֆրանսիացի դիրիժորներ Կատեգորիա:Պատվո լեգեոնի շքանշանի ասպետներ Կատեգորիա:20-րդ դարի դասական կոմպոզիտորներ
Գուչի (երգ)
«Գուչի» ռուս հիփ հոփ կատարող Տիմատիի և ռուս երգիչ Եգոր Կրիդի կատարմամբ երգ։ Այն թողարկվել է 2018 թվականի մայիսի 17-ին Black Star լեյբլում ։
Երաժշտական տեսահոլովակ
Երգի տեսահոլովակը պաշտոնապես հեռարձակվել է 2020 թվականի մայսիսի 22-ին Տիմատիի Յություբյան ալիքում։
Տեսահոլովակի ժամանակ կատարողները բրենդային շորերի գրվածքներով և ադլիբների միջոցով քննադատեցին ռեփի նոր դպրոցին, նշեցին Ռուսաստանի ֆուտբոլի հավաքականի խաղը և 2018 թվականի Գուչի ընկերության նորաձևության տան նորաձև հավաքածուի ցուցահանդեսը           ։ Ռուս երգչուհի և բլոգեր Կլավա Կոկայի խոսքերով, որը մասնակցել է երաժշտական տեսահոլովակի ձայնագրմանը, նկարահանումները տեղի են ունեցել  Դոլգոպրուդնի քաղաքում։ Տեսահոլովակի ռեժիսորը Պավել Խուդյակովն է  ։
Օրվա ընթացքում տեսահոլովակը հավաքեց 5,5 միլիոն դիտում և գլխավորեց ՅուԹյուբի ռուսական հատվածի թրենդները ։
Բնութագրեր
Ռուսական երաժշտական ժամանցային TNT Music ալիքը նշեց, որ երգի թրեպ բիթը հաճախ և հնչեղ ձայների միջոցով մոդայիկ կերպով ուղեկցվում է վստահ ռեփ հատվածներով, որոնցով Կրիդը և Տիմատին չեն ամաչում պարծենալ ։
Ծանոթագրություններ
Կատեգորիա:2018 սինգլներ Կատեգորիա:Երգեր այբբենական կարգով Կատեգորիա:Սինգլներ այբբենական կարգով Կատեգորիա:2018 երգեր
Օսիոլա շրջան (Ֆլորիդա)
Օսիոլա շրջան (Osceola County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 3.424 կմ² է, բնակչությունը՝ 268.685 մարդ (2010 թ. տվյալներով)։ Շրջկենտրոնն է Քիսիմի բնակավայրը։ Կազմավորվել է 1887 թվականին։
Կատեգորիա:Ֆլորիդայի շրջաններ
Ռոզկա շան մասին
Մուլտֆիլմը «Գունագեղ քարերի սարը» մուլտսերիալի մաս է։ Մուլտֆիլմի սկզբում «Մենք ապրում ենք Ռուսաստանում՝ Արխանգելսկում» պլաստիլինե գրադրվագն է։
Սյուժե
Մի օր կալվածատերը գնում էր նոր սայլակառքով՝ իր հետ տանելով մի շուն։ Բայց շնիկին դուր չի գալիս ճանապարհորդությունը և նա կալվածատիրոջ բաճկոնը կեղտոտում է։ Կալվածատերը նրան դուրս է շպրտում փողոց։ Այդ ժամանակ ճանապարհով քայլում էր մի տղամարդ, նա շանը վերցնում է, տանում տուն և անունը դնում Ռոզկա։ Շնիկը փոքրիկ էր, բայց արագ վազում էր, շատ բարձր հաչում, ոչ ոքից չէր վախենում, իսկ եթե հանկարծ ատամներով բռնում էր մեկին, ապա պոկել չէր լինում։ Ռոզկան առանց հոգնելու որսում էր նապաստակներ։ Մի անգամ նապաստակի հետևից այնպես է ընկնում, որ վերջինս մեծ գայլաձկան բերանն է ընկնում։ Տղամարդը բռնում է գայլաձկանը և Ռոզկային գովում։ Ռոզկան գայլաձկանը պահպանում էր և կատուներին քշում նրա մոտից։ Տղամարդը գայլաձկանը տակառի մեջ աղ է դնում և սայլով քաղաք տանում։ Իսկ Ռոզկան ճանապարհին այնքան բարձր է հաչում, որ բոլոր կենդանիներին վախեցնում է։ Նապաստակի հոտ առնելով՝ վազում է նրա հետևից և հանդիպում է գայլերին։ Նրանցից փախչելով՝ շունը մտնում է պառկած կոճղի մեջ, որի ամբողջ միջուկը քայքայվել էր։ Գայլը նրա հետևից փորձում է մտնել, բայց խրվում մնում է։ Իսկ Ռոզկան դուրս  է թռչում և նրա պոչից կախ ընկնում։ Վազում է գայլը կոճղը գլխին և Ռոզկան՝ պոչին։ Տղամարդը գայլին կրակում է և նրա մորթուց իրեն վերարկու, իսկ Ռոզկայի համար վերարկուի վրա գրպանիկ է կարում։ Ձմռան մի օր տղամարդը գնում է ճանապարհով, և գողը ձեռքը մտցնում է նրա գրպանը։ Ռոզկան բռնում է նրա ձեռքը և երկար բաց չի թողնում։ Այդ ժամանակ մոտերքով անցնող կալվածատերը ուզում է գայլի մորթուց վերարկուն խլել տղամարդուց։ Սակայն շունը կպչում է նրա տաբատին և պատառ-պատառ անում այն։ Կալվածատերը, վախենալով Ռոզկայից, ստիպված հեռանում է։
Արտաքին հղումներ
Կատեգորիա:Մուլտֆիլմեր այբբենական կարգով Կատեգորիա:Ռուսական մուլտֆիլմեր Կատեգորիա:2009 մուլտֆիլմեր Կատեգորիա:Մուլտֆիլմեր շների մասին
Լոնատո դել Գարդա
Լոնատո դել Գարդա (Lonato del Garda), կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 13 571 մարդ, խտությունը՝ 173 մարդ/կմ²։ Զբաղեցնում է 70 կմ² տարածք։ Փոստային ինդեքս՝ 25017։ Հեռախոսային կոդ՝ 030։
Բնակավայրի հովանավորն է Սուրբ Հովհաննես Մկրտիչը։ Տոնը նշվում է ամեն տարի հունիսի 24-ին։
Ծանոթագրություններ
Կատեգորիա:Իտալիայի բնակավայրեր
Մազանդարան (հեռուստաալիք)
«Մազանդարան», նահանգային հեռուստաալիք Իրանում։ Հիմնվել է 1971 թվականին «Մազանդարանի հեռարձակող ցանց» ընկերության կողմից Մազանդարան նահանգի կենտրոն Սարի քաղաքում, և պատկանում է «Իրանի Իսլամական Հանրապետության Ձայն» պետական մեդիաընկերությանը։ Հեռուստաալիքը նախատեսված է Իրանի մազանդարանցիներ ազգության համար, հեռարձակվում է պարսկերեն և մազանդերաներեն լեզուներով։ Հեռարձակումը տարածվում է Իրանի Մազանդարան և Գոլեստան նահանգներում, մասամբ՝ Սեմնան և Գիլան նահանգներում և Թուրքմենստանի Բալկանի վելայաթում։
Արտաքին հղումներ
Պաշտոնական կայք
Կատեգորիա:Իրանի հեռուստաընկերություններ Կատեգորիա:Պարսկալեզու հեռուստաալիքներ
Վարդագույն քաղաքի վերջին հիպպին
«Վարդագույն քաղաքի վերջին հիպպին» վավերագրական կինոնկար է անվանի մուլտիպլիկատոր, ռեժիսոր և սցենարիստ, արվեստի վաստակավոր գործիչ, Հայաստանի ժողովրդական արտիստ Ռոբերտ Սահակյանցի կյանքի և ստեղծագործության մասին։ Կինոնկարը «Արվեստակիրներ» ֆիլմաշարից է։ Եթեր է հեռարձակվել 2011 թվականին։
Արտաքին հղումներ
Կատեգորիա:Հայկական ֆիլմեր Կատեգորիա:2010 ֆիլմեր Կատեգորիա:2011 ֆիլմեր
Նովոուկրաինսկի գյուղական խորհուրդ (Խարկովի մարզ)
Նովոուկրաինսկի գյուղական խորհուրդ  (Новоукраїнська сільська рада), Ուկրաինայի Խարկովի մարզի Բլիզնյուկովսկի շրջանում ։
2001 թվականի տվյալներով Նովոուկրաինսկի գյուղական խորհրդում բնակվում էր 453 մարդ։ Բնակավայրը զբաղեցնում է 32.4 կմ² տարածք։ Բնակչության խտությունը կազմում էր 13.98 մարդ/կմ²։ Խորհրդում կա 3 բնակավայր։